Aldrei meiri þorskur frá upphafi ralls fyrir 30 árum Þorskstofninn við Ísland hefur aldrei mælst sterkari frá því Hafrannsóknastofnun hóf stofmælingar sínar með hinu svokallaða togararalli árið 1985 . Mikið er af stórum þorski , margir árgangar mælast sterkir og nýjasti árgangur 2014 mælist sterkur . Útbreiðsla þorsksins er mikil og meðalþyngd fimm ára og eldri þorska er yfir meðaltali áranna 1985 - 2015 . Ýsustofninn gefur einnig fyrirheit um að vera í mikilli sókn . Ýsan er vel haldin og ákveðnar vísbendingar um að 2014 árgangurinn sé sterkur . Mikið virðist af fullorðnum gullkarfa . Í heildina er ekki annað að sjá en að ástand helstu botnfiskstofna hafi lagast mikið og hljóti nú að teljast allgott .